《寻乌利仙人旧迹》
明代·黎民表

梦想仙人海上游，欲寻踪迹莽林丘。霓裳碧落飞何处，玉趾青山此暂留。

勾漏丹砂犹未就，蓬莱双舄浪相求。峰前明月参差夜，应载鸾笙过十洲。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。